ΓΡΑΠΤΗ ΕΡΩΤΗΣΗ E-0725/00

υποβολή: Inger Schrling (Verts/ALE) προς το Συμβούλιο

(14 Μαρτίου 2000)

Θέμα: Ομοιοπαθητικά φάρμακα στην κτηνοτροφία

Βάσει ενός νέου κανονισμού (του κανονισμού του Συμβουλίου (ΕΚ) αριθ. 1804/99(1) της 19ης Ιουλίου 1999 που συμπληρώνει τον κανονισμό (ΕΟΚ) αριθ. 2092/91(2) περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής ώστε να περιληφθεί η κτηνοτροφία), στα ζώα που εκτρέφονται με βιολογικό τρόπο πρέπει να χορηγούνται κυρίως ομοιοπαθητικά φάρμακα και φαρμακευτικά βότανα με την προϋπόθεση ότι είναι αποτελεσματικά.

Κατά τη γνώμη μου, είναι εξαιρετικά θετικό το γεγονός ότι τα ομοιοπαθητικά φάρμακα και τα φαρμακευτικά βότανα είναι τώρα αποδεκτά και ότι θα χρησιμοποιούνται, ωστόσο στη Σουηδία οι κτηνίατροι έχουν διαμαρτυρηθεί για τον κανονισμό επειδή δεν επιτρέπεται να χρησιμοποιούν ομοιοπαθητικά φάρμακα αν δενπάρχουν επιστημονικές αποδείξεις ότι τα παρασκευάσματα είναι αποτελεσματικά. Ωστόσο, οποιοσδήποτε δεν είναι κτηνίατρος μπορεί να χορηγεί στα άρρωστα ζώα ομοιοπαθητικά φάρμακα.

Ως αποτέλεσμα, εναπόκειται στον κτηνοτρόφο να προβεί πρώτα σε διάγνωση και στη συνέχεια να δοκιμάσει ομοιοπαθητική φαρμακευτική αγωγή. Στην περίπτωση αυτή,πάρχει μεγάλος κίνδυνος να γίνει πολύ αργά η ορθή διάγνωση και να χορηγηθεί η επαγγελματική αγωγή.Υπάρχει και κίνδυνος μεγαλύτερης μετάδοσης της ασθένειας.

Τί μέτρα προτίθεται να λάβει το Συμβούλιο για να διασφαλίσει την επαγγελματική και κατάλληλη θεραπευτική αγωγή των ζώων σε όλες τις χώρες και ότι θα μπορούν και οι κτηνίατροι να χρησιμοποιούν ομοιοπαθητικά φάρμακα και φαρμακευτικά βότανα;

(1) ΕΕ L 222 της 24.8.1999, σελ. 1.

(2) ΕΕ L 198 της 22.7.1991, σελ. 1.

Απάντηση

(18 Μαΐου 2000)

Ο κανονισμός του Συμβουλίου αριθ. 1804/1999 ορίζει ότι για τη θεραπευτική αγωγή ασθενών ή τραυματισμένων ζώων που εκτρέφονται με βιολογική μέθοδο πρέπει, κατά προτίμηση, να χορηγούνται φυτοθεραπευτικά και ομοιοπαθητικά φάρμακα,πό τον όρο ότι τα φάρμακα αυτά έχουν θεραπευτικές ιδιότητες και ενδείκνυνται για την αρρώστια των οικείων ζωικών ειδών.

Κάθε φαρμακευτικό προϊόν, ανεξαρτήτως προελεύσεως, οφείλει να συμμορφώνεται προς συγκεκριμένους κανόνες πριν από την διάθεσή του στην αγορά ή τη χορήγησή του στην Ευρωπαϊκή Κοινότητα. Σύμφωνα με τις διατάξεις του άρθρου 4 της οδηγίας 81/851/ΕΟΚ, κανένα κτηνιατρικό προϊόν δεν μπορεί να διατεθεί στην αγορά ενός κράτους μέλους και κανένα κτηνιατρικό προϊόν δεν μπορεί να χορηγηθεί στα ζώα, εάν προηγουμένως δεν έχει χορηγηθεί άδεια κυκλοφορίας από αρμόδια αρχή.

Μολονότι η οδηγία 92/74/ΕΟΚ προβλέπει απλοποιημένη διαδικασία καταχώρησης για ομοιοπαθητικά κτηνιατρικά φάρμακα, το άρθρο 7 της οδηγίας αυτής αποκλείει ρητά από την εν λόγω διαδικασία προϊόντα που προορίζονται για ζώα παραγωγής τροφίμων. Τόσο για τα φυτοθεραπευτικά όσο και τα ομοιοπαθητικά φάρμακα για ζώα παραγωγής τροφίμων πρέπει να έχει χορηγηθεί άδεια σύμφωνα με τις διατάξεις της οδηγίας 81/851/ΕΟΚ, συμπεριλαμβανομένων των διατάξεων σχετικά με την απόδειξη θεραπευτικού αποτελέσματος.

Οι προαναφερόμενοι κανόνες ισχύουν για όλους όσοι διαθέτουν στην αγορά και χορηγούν κτηνιατρικά προϊόντα σε ζώα.

Το Συμβούλιο θα παρακολουθεί την κατάσταση αυτή και, ιδιαίτερα, θα εξετάσει όλες τις νέες προτάσεις που θαποβάλει ενδεχομένως Επιτροπή.